**אלכסנדר ויקטורוביץ' מקארוב** (ברוסית: **Александр Викторович Макаров**; נולד ב-23 באוגוסט 1978, מורשנסק, מחוז טמבוב) הוא כדורגלן עבר ועסקן כדורגל רוסי. משמש כמנהלה הספורטיבי של קבוצת דינמו סנקט פטרבורג מאז קיץ 2020.

קריירה
------

### קריירת משחק

הוא החל את קריירת המשחק שלו במועדון לוקומוטיב סנקט פטרבורג. בשנים 1996–1997 הוא שיחק בקבוצת המילואים של המועדון ושיחק במדיה בליגה השלישית, בעמדת השוער וספג 36 שערים ב-14 משחקים; הוא מעולם לא שיחק בקבוצה הבוגרת ששיחקה בליגה הראשונה.

בשנים 2000–2001 שיחק במדי "זניט-2" (מועדון המילואים של "זניט"; בשנת 2001 נקראה הקבוצה "לוקומוטיב-זניט-2") בליגה השנייה והופיע ב-51 משחקים. בשנת 2002 שיחק בקבוצת המילואים של זניט וספג 13 שערים ב-12 משחקים.

בעונת 2003/2004, שיחק בליגה הראשונה במדי אנז'י הדאגסטנית. בקיץ 2004 עבר לקריליה סובייטוב מליגת העל. בעונה הראשונה הוא הופיע במשחק ליגה אחד מול מועדון הכדורגל מוסקבה. עם זאת, הוא הפסיד את עמדת השוער הראשי לאלכסיי פוליאקוב ושימש כשוער חלופי. בתום העונה נסע פוליאקוב ללוקומוטיב מוסקבה ומקארוב נאלץ להיאבק על מקום בשער עם אדוארדו לובוס הצ'יליאני, שנרכש באותה העונה. בעונת 2005, מקארוב הופיע רק בשני משחקי ליגה, בעוד לובוס הופיע ב-28 משחקי ליגה, בעונה הבאה מקארוב שיחק 29 משחקים והחל להוכיח את כישרונו בעמדת השער, הוא פעמיים זומן על ידי חוס הידינק לסגל נבחרת רוסיה, אך מעולם לא עלה למגרש. בעונת 2004/2005 שיחק מקארוב בשערי קריליה (18 משחקים, בהן ספג 15 שערים). באמצע עונת 2007, לאחר שבילה 15 משחקים במדי קריליה, הוא עבר לסאטורן. הוא היה אמור להחליף את שחקן נבחרת צ'כיה אנטונין קינסקי, שבאותה תקופה היו לו הצעות מאנגליה, אך המעבר לא התממש. מקארוב השתתף רק במשחקי הגביע.

בעונת 2009 הוא שיחק 5 משחקים בקבוצת המילואים של סאטורן. יכולתו התדרדרה והוא הושאל בעונת 2010 למועדון דינמו סנקט פטרבורג. ב-3 באוגוסט 2010, בהסכמה הדדית, לא הוארך חוזהו של מקארוב. מאז 2011 הוא שיחק באנז'י. בשנת 2012 שיחק בסיביר נובוסיבירסק, שיחק 19 משחקים, ספג 19 שערים. הוא עבר לקריליה סובייטוב ולבסוף בגיל 35 החליט לסיים את הקריירה.

### עסקנות כדורגל

לאחר שסיים את קריירת המשחק שלו, יחד עם המאמן בוריס פוסטנוב, הוא פתח בית ספר לשוערים בעיר סנקט פטרבורג. באביב 2018 הוא מונה לעוזרו של סגן המנהל הספורטיבי של מועדון זניט סנקט פטרבורג, ויאצ'סלב מלאפייב. בסוף 2019 המועדון סירב לחדש את החוזה עם מקארוב ובינואר 2020 עזב את המועדון.

בקיץ 2020 הוא מונה למנהל הספורטיבי של מועדון הכדורגל דינמו סנקט פטרבורג.

חיים אישיים
-----------

נשוי לסבטלנה ולהם שני ילדים אפלטון וייבה.

קישורים חיצוניים
----------------

ויקישיתוף מדיה וקבצים בנושא **אלכסנדר ויקטורוביץ' מקארוב** בוויקישיתוף

* פרופיל, באתר Transfermarkt
* פרופיל, באתר Soccerway
* סטטיסטיקה, באתר Chamionat.ru
* אנחנו לא מוסרים את מה ששלנו, כתבת תסקיר (ברוסית)

הערות שוליים
------------

1. ↑  "Футбол | Парень, который не отворачивался". *www.sportsdaily.ru* (ברוסית). «Спорт День за Днём». 24 בנובמבר 2016. נבדק ב-2020-08-07. `{{cite web}}`:  (עזרה)
2. ↑  "Бывший вратарь «Зенита» Александр Макаров получит работу в клубе, став помощником Малафеева". *sport24.ru* (ברוסית). נבדק ב-2020-08-07.
3. ↑  "СМИ: Малафеев прекратил работу в спортивном департаменте "Зенита"". *Спорт РИА Новости* (ברוסית). 2020-01-31. נבדק ב-2020-08-07.
4. ↑  "Он должен был заменить Сарсанию, а теперь уходит как Спаллетти". *sport-express.ru* (ברוסית). 2020-02-07. נבדק ב-2020-08-07.
5. ↑  Алексей Павлюченко (9 ביולי 2020). "Константин Самсонов: Толстых настоятельно рекомендовал нам еще сезон отыграть в любителях". *«Спорт уик-энд»*. `{{cite news}}`:  (עזרה)
6. ↑  Михаил Колокольцев, (7 באוגוסט 2020). "78.ru | Официальный сайт телеканала | Новости политики, экономики, общества, происшествия в Санкт-Петербурге". *Телеканал 78. Официальный сайт* (ברוסית). Официальный сайт телеканала 78. נבדק ב-2020-08-07. `{{cite web}}`:  (עזרה)תחזוקה - ציטוט: extra punctuation (link)